SDP:n puheenjohtaja Jutta Urpilainen ei halua luopua pakkoruotsista. Hän kertoi kantansa Turussa sosiaalidemokraattisen ministeriryhmän ja eduskuntaryhmän johdon yhteisessä tapaamisessa.

Yleisradion Taloustutkimuksella teettämän mielipidetiedustelun mukaan 63 prosenttia suomalaisista haluaa poistaa pakkoruotsin ja peräti 73 prosenttia sosiaalidemokraateista luopuisi pakollisesta ruotsin kielen opettamisesta.

SDP:n puheenjohtaja – siviiliammatiltaan itsekin opettaja – on puolueväkensä suuren enemmistön kanssa aivan eri linjoilla.

– Tämä tutkimustulos on minulle yllätys. Mutta mielestäni on tärkeää, että kaikki suomalaiset opiskelevat ruotsia. Enkä usko, että meidän eduskuntaryhmässämme asiasta nousee suuri keskustelu. Sen sijaan, että poistetaan pakollinen ruotsinopetus, venäjän kielen lisäopettamista etenkin Itä-Suomessa pitää kokeilla, Urpilainen painotti.

SEPPO HUHTA